“สุเชษฐ์” ลั่น 1,480 จุด ชี้วัด อีกชั่วโมงหากยืนได้ ลุยเก็บของครั้งใหญ่ทันที
"สุเชษฐ์" ลั่น 1,480 จุดชี้วัด อีกชั่วโมงหากยืนได้ ลุยเก็บของครั้งใหญ่ทันที
5 ก.ย. 2559

ผู้สื่อข่าวรายงานว่า ดัชนีตลาดหุ้นไทย ณ เวลา 10.50 น. อยู่ที่ 1,499.78 จุด ลบ 21.70 จุด หรือ 1.43% สูงสุด 1,527.22 จุด ต่ำสุด 1,477.28 จุด มูลค่าการซื้อขาย 33.51 หมื่นล้านบาท
สำหรับหุ้นที่กดดัชนี 10 อันดับแรกมีดังนี้
 
โดย นายสุเชษฐ์ สุขแท้ ผู้ช่วยกรรมการผู้จัดการ บล.ไทยพาณิชย์ เปิดเผยว่า ปัจจัยที่ส่งผลให้ดัชนีตลาดหุ้นไทยในภาคเช้าปรับตัวลงแรงนั้น คาดว่าเป็นแรงขายทำกำไรจากหุ้นขนาดใหญ่ และอาจมีการปล่อยข่าวลือบางประการเข้ามากระทบในตลาด ส่งผลให้มีนักลงทุนบางกลุ่มเทขายหุ้นออกมาจำนวนมาก
อย่างไรก็ตาม “แนะนำให้รอดูสถานการณ์อีก 1 ชั่วโมงข้างหน้า หากตลาดฯ สามารถยืนได้ที่ระดับ 1,480 จุด เป็นโอกาสในการเข้าซื้อทันที ในทางกลับกัน หากดัชนีไหลลงอย่างต่อเนื่องจนหลุดจุดสำคัญดังกล่าว นักลงทุนต้องพิจราณาปรับลดพอร์ตการลงทุนออกอย่างน้อยครึ่งหนึ่ง” นายสุเชษฐ์ กล่าว
โดย นายสุเชษฐ์ เน้นย้ำว่า หากดัชนีสามารถยืนระยะได้อย่างแข็งแกร่ง ไม่ปรับตัวลดลงไปมากกว่านี้ มีโอกาสที่กระแสข่าวดังกล่าวไม่เป็นเรื่องจริง 